b"\n_START_ARTICLE_\nAnne Baxter\n_START_SECTION_\nBiografi\n_START_PARAGRAPH_\nHun var barnebarn af den ber\xc3\xb8mte arkitekt Frank Lloyd Wright. Hun studerede p\xc3\xa5 fine privatskoler og allerede som 11-\xc3\xa5rig begyndte hun at studere hos den russiske skuespiller Maria Ouspenskaya, der drev den ber\xc3\xb8mte teaterskole School of Dramatic Art i New York. Baxter debuterede p\xc3\xa5 Broadway som 13-\xc3\xa5rig i Seen But Not Heard._NEWLINE_Hun gjorde filmdebut i 1940. Baxter vandt en Oscar for bedste kvindelige birolle i 1946 for for hendes pr\xc3\xa6station i Knivens \xc3\xa6g. I 1950 blev hun nomineret til en Oscar for bedste kvindelige hovedrolle for sin rolle som den unge ambiti\xc3\xb8se, kalkulerende og karrierehungrende skuespillerinde Eva i Alt om Eva._NEWLINE_I 1961 vendte hun pludseligt Hollywood ryggen, da hun i sit andet \xc3\xa6gteskab med Randolph Galt bosatte sig p\xc3\xa5 en g\xc3\xa5rd i et af Australiens mest isolerede og primitive omr\xc3\xa5der. Parret skiltes i 1969 og fortalte om hendes erindringer med dette liv i hendes bog Intermission: A True Story, som fik ros fra litteraturkritikere._NEWLINE_I 1971 havde hun stor succes p\xc3\xa5 Broadway i skuespillet Applaus, der byggede p\xc3\xa5 hendes succesfilm, Alt om Eva._NEWLINE_I 1980'erne spillede hun rollen som hotelejer i den popul\xc3\xa6re tv-serie The Hotel."